rejauldu/bengali-wikipedia huggingface dataset:
ধলাকোমর শ্যামা (বৈজ্ঞানিক নাম: Copsychus malabaricus) বা শামা Muscicapidae (মাসসিকাপিডি) গোত্র বা পরিবারের অন্তর্গত Copsychus (কপ্সিকাস) গণের অন্তর্ভুক্ত এক প্রজাতির গানের পাখি। পূর্বে এদেরকে দামাজাতীয় পাখিদের গোত্র টুর্ডিডি-এর অন্তর্ভুক্ত বলে মনে করা হত। পাখিটি বাংলাদেশ, ভারত ছাড়াও দক্ষিণ ও দক্ষিণ-পূর্ব এশিয়ার বিভিন্ন দেশে দেখা যায়। ধলাকোমর শ্যামার বৈজ্ঞানিক নামের অর্থ মালাবারের কালো পাখি (গ্রিক: kopsukhos = কালো পাখি/দামা; লাতিন: malabaricus = মালাবার, ভারত)। সারা পৃথিবীতে এক বিশাল এলাকা জুড়ে এরা বিস্তৃত। বিগত কয়েক দশক ধরে এদের সংখ্যা ক্রমেই কমছে, তবে এখনও আশঙ্কাজনক পর্যায়ে যেয়ে পৌঁছেনি। সেকারণে আই. ইউ. সি. এন. এই প্রজাতিটিকে ন্যূনতম বিপদগ্রস্ত বলে ঘোষণা করেছে। বাংলাদেশের বন্যপ্রাণী আইনে এ প্রজাতিটিকে সংরক্ষিত ঘোষণা করা হয় নি।   বিস্তৃতি  ধলাকোমর শ্যামার আদি আবাস দক্ষিণ এশিয়া ও দক্ষিণ-পূর্ব এশিয়ায়। এছাড়া ১৯৩১ ও ১৯৪০ সালে হাওয়াই দ্বীপপুঞ্জের দুইটি দ্বীপে এদের অবমুক্ত করা হয়। পোষা পাখি হিসেবে এদের বেশ ভাল জনপ্রিয়তা থাকায় বহু দেশে এদেরকে পোষা হয়। এসব দেশে খাচা থেকে পালিয়ে যাওয়া পাখিরা ক্রমে বংশবৃদ্ধির মাধ্যমে নিজেদেরকে প্রতিষ্ঠিত করে ফেলেছে। তাইওয়ানে এভাবে অবমুক্ত শ্যামা পাখি স্থানীয় কীটপতঙ্গ খেয়ে এবং স্থানীয় পাখি প্রজাতিকে আক্রমণ করার মাধ্যমে অধিক্রমী প্রজাতি হিসেবে পরিগণিত হচ্ছে।  এশিয়ায় ঘন ঝোপঝাড় ও বাঁশবনে এদের বেশি দেখা যায়।Rasmussen PC & Anderton, JC (2005) Birds of South Asia: The Ripley Guide. Smithsonian Institution & Lynx Edicions, , pp. 395–396 হাওয়াইয়ের বিভিন্ন উপত্যকায় এদের সবচেয়ে বেশি দেখা যায় এবং ছোট ঝোপ বা মিশ্র প্রশস্তপর্ণী বনে এরা বাসা বানায়। চিত্রশালা   তথ্যসূত্র    বহিঃসংযোগ    Honolulu Zoo- Information on the White-rumped Shama  White-rumped Shama আলোকচিত্র, ভিডিও ও ডাক , the Internet Bird Collection  Male shama songs and mimic of sounds  শ্যামার গান  Oriental Bird Images: White-rumped Shama , নির্বাচিত আলোকচিত্র  বিষয়শ্রেণী:কপ্সিকাস বিষয়শ্রেণী:এশিয়ার পাখি বিষয়শ্রেণী:বাংলাদেশের পাখি বিষয়শ্রেণী:ভারতের পাখি বিষয়শ্রেণী:নেপালের পাখি বিষয়শ্রেণী:ভুটানের পাখি বিষয়শ্রেণী:শ্রীলঙ্কার পাখি বিষয়শ্রেণী:মিয়ানমারের পাখি বিষয়শ্রেণী:থাইল্যান্ডের পাখি বিষয়শ্রেণী:মালয়েশিয়ার পাখি বিষয়শ্রেণী:সিঙ্গাপুরের পাখি বিষয়শ্রেণী:ব্রুনাইয়ের পাখি বিষয়শ্রেণী:কম্বোডিয়ার পাখি বিষয়শ্রেণী:লাওসের পাখি বিষয়শ্রেণী:ভিয়েতনামের পাখি বিষয়শ্রেণী:ইন্দোনেশিয়ার পাখি বিষয়শ্রেণী:চীনের পাখি বিষয়শ্রেণী:১৭৮৮-এ বর্ণিত পাখি বিষয়শ্রেণী:দক্ষিণ এশিয়ার পাখি বিষয়শ্রেণী:দক্ষিণ-পূর্ব এশিয়ার পাখি
ডলি (৫ জুলা্ই ১৯৯৬ - ১৪ ফেব্রুয়ারি ২০০৩) একটি গৃহপালিত স্ত্রী ভেড়া। নিউক্লিয়ার ট্রান্সফার প্রক্রিয়ায় ক্লোনিং এর মাধ্যমে জন্ম দেয়া প্রথম স্তন্যপায়ী প্রাণী।  ৫ জুলা্ই ১৯৯৬ সালে জন্ম নেবার পর তার ৭ম জন্মবার্ষিকীর কিছুদিন পূর্বে ফুসফুসের জটিলতাজনিত রোগে মারা যায়।। বিবিসি ও সায়েন্টিফিক আমেরিকান এর মতে ডলি হচ্ছে “পৃথিবীর সবচেয়ে জনপ্রিয় ভেড়া”।  তথ্যসূত্র   বিষয়শ্রেণী:বংশাণু প্রযুক্তি বিষয়শ্রেণী:ভেড়া বিষয়শ্রেণী:অনুকৃতি উৎপাদন
হাউস ফুল একটি বাংলাদেশী ধারাবাহিক নাটক। এটি রেদোয়ান রনি এবং ইফতেখার আহমেদ ফাহমি দ্বারা লিখিত ও পরিচালিত। ১২২ পর্বের টেলিভিশন নাটকটি এনটিভিতে সম্প্রচারিত হয় এবং ২০০৯ সালের ২৩ জুলাই সর্বশেষ পর্বের মাধ্যমে সমাপ্ত হয়। নাটকটিতে আধুনিক ঢাকার শহুরে পরিবেশকে দেখানো হয়, যা ঢাকায় বসবাসকারী কিছু পরিবারের রঙিন ও আকর্ষণীয় জীবনধারাকে ফুটিয়ে তোলে।   চরিত্র   আবুল হায়াত - স্থপতি ইকরামুল হকের চরিত্রে  সোহেল খান - নির্মাতা ইকরামুল হকের চরিত্রে  মোশাররফ করিম - ইফতির চরিত্রে  সুমন পাটোয়ারী - সুমনের চরিত্রে  মনিরা মিঠু - মিঠুর চরিত্রে  সিদ্দিকুর রহমান - সিদ্দিকের চরিত্রে  মিশু সাব্বির - মিশুর চরিত্রে  সুমাইয়া শিমু - শিমুর চরিত্রে  মিথিলা - মিথিলার চরিত্রে  আদনান ফারুক হিল্লোল - নিয়াজের চরিত্রে   নোভা ফিরোজ - কনিকা বা কনির চরিত্রে  ইশতিয়াক আহমেদ রুমেল - রুমেলের চরিত্রে  হাসান মাসুদ - হাসানের চরিত্রে  মারজুক রাসেল - সুজনের চরিত্রে  জিল্লুর রহমান - হান্নানের চরিত্রে  মাজনুন মিজান - বিল্লালের চরিত্রে  অপর্ণা ঘোষ - ফারিয়ার চরিত্রে  শারমীন শীলা - শারমীনের চরিত্রে  রিফাত চৌধুরী - রিফাত চৌধুরীর চরিত্রে  সাদিয়া জাহান প্রভা - জেনির চরিত্রে  মোজেজা আশরাফ মোনালিসা  শ্রাবস্তী দত্ত তিন্নি  শাদিন খসরু  মাহমুদুল ইসলাম মিঠু  কামাল হোসেন বাবর - কনিকার মামার চরিত্রে  মিলন ভট্টাচার্য  রায়ান  তনু - তনুর চরিত্রে  নাফা - নাফার চরিত্রে  রাজিব আহমেদ   বহিঃসংযোগ   ইউটিউবে হাউস ফুল   তথ্যসূত্র   বিষয়শ্রেণী:বাংলাদেশী টেলিভিশন ধারাবাহিক বিষয়শ্রেণী:বাংলাদেশের বাংলা ভাষার টেলিভিশন অনুষ্ঠান বিষয়শ্রেণী:এনটিভির অনুষ্ঠান বিষয়শ্রেণী:২০০০-এর দশকের বাংলাদেশী টেলিভিশন ধারাবাহিক
বালিয়াপাড়া পশু হাট বা বালিয়াপাড়া হাট কুষ্টিয়া জেলার কাঞ্চনপুর ইউনিয়নে অবস্থিত বাংলাদেশের দ্বিতীয় বৃহত্তম স্থায়ী গবাদিপশুর হাট। এটি আলামপুর-বালিয়াপাড়া পশু হাট নামেও পরিচিত এবং দক্ষিণ-পশ্চিমাঞ্চলের সবচেয়ে বড় গবাদিপশুর হাট। ছোট আকৃতির গরুর জন্য এই হাটের খ্যাতি রয়েছে এবং প্রতি বছরই এই ধরনের গরুর চাহিদা বেশি থাকে।  সাধারণত প্রতি বছর ফেব্রুয়ারি মাসে এই হাটের ইজারা দরপত্র বিজ্ঞপ্তি হয়। ২০২৫ সালে এই হাটের সরকারি মূল্য  (তিন কোটি ঊনচল্লিশ লক্ষ ছয়শো সাতষট্টি টাকা) এবং দরপত্রের মূল্য  (আটষট্টি হাজার ছয়শ টাকা) নির্ধারণ করে ৯ ফেব্রুয়ারি বিজ্ঞপ্তি প্রকাশ করা হয়েছিল। এটি ঈদুল আযহার সময় একাধারে কয়েকদিন স্থায়ী হয় এবং অন্যান্য সময় প্রতি সপ্তাহে শনিবারে বসে। ঈদুল আযহার সময় হাটটি জমজমাট হয়ে ওঠে এবং গভীর রাত পর্যন্ত বেচাকেনা চলে।  থাম্ব|বাম|সাতমাইল, হাটে প্রবেশের সড়ক (কুষ্টিয়া–ঝিনাইদহ মহাসড়কের পার্শ্ব সড়ক)  এই পশু হাটটি কুষ্টিয়া সদর উপজেলার কাঞ্চনপুর ইউনিয়নের বালিয়াপাড়ায় কুষ্টিয়া–ঝিনাইদহ মহাসড়কের পূর্ব পাশে অবস্থিত। কুষ্টিয়ার মজমপুর গেট থেকে এর দুরত্ব প্রায় । এর পশ্চিম পাশে খুবই নিকটে আলামপুর বাজার অবস্থিত। প্রায় আট বিঘা জমির উপর এই হাটের বিস্তৃতি ঘটে।  কুষ্টিয়া অঞ্চল দেশের পশুর চাহিদা মেটাতে গুরুত্বপূর্ণ ভূমিকা পালন করে। দেশীয় পদ্ধতিতে গরু-ছাগল পালনের জন্য কুষ্টিয়া জেলার খ্যাতি রয়েছে। স্থানীয় হাট-বাজার থেকে ব্যাপারীরা গরু ক্রয় করে ঢাকা ও চট্টগ্রামসহ বিভিন্ন জেলায় সরবরাহ করে থাকে। জেলায় অনেকগুলো ছোট-বড় গবাদিপশু হাট থাকলেও এই বালিয়াপাড়ার হাটটি সবচেয়ে বড় ও জনপ্রিয়। কুষ্টিয়াসহ আশেপাশের জেলার বিভিন্ন স্থান থেকে খামারিরা এখানে গবাদিপশু বিক্রি করার জন্য নিয়ে আসে। হাটে নিরাপত্তা ব্যবস্থার পাশাপাশি পশুর স্বাস্থ্য পরীক্ষার জন্য মেডিকেল টিম রয়েছে।  বিভিন্ন বছরে হাটের ইজারা মূল্য বছর বিজ্ঞপ্তির তারিখ সরকারি মূল্য (টাকা) দরপত্রের মূল (টাকা) সূত্র ২০২৫  ৩,৩৯,৯০,৬৬৭ ৬৮,৬০০  ২০২৪  ২,৭৮,৪৬,৯০৭ ৫৬,৪০০  ২০২৩ - - -  ২০২২ - - -  ২০২১  ১,৭৬,৮২,৫৬৭ ৩৬,০০০  ২০২০  ১,৮৫,৮৩,৫৬৭ ৩৭,৮০০  ২০১৯  ১,৬৫,৫০,১৩৩ ৩৩,৮০০  ২০১৮  ১,৪৮,২৮,৩৬৮ ৩০,৪০০  ২০১৭  ১,০০,৩২,০০০ ২০,৮০০    তথ্যসূত্র    বহিঃসংযোগ      বিষয়শ্রেণী:বাংলাদেশের হাটবাজার বিষয়শ্রেণী:কুষ্টিয়া সদর উপজেলা বিষয়শ্রেণী:কুষ্টিয়ার শহরতলি
লালা হর দয়াল (; ) ভারতের স্বাধীনতা আন্দোলনের একজন সক্রিয় স্বাধীনতা সংগ্রামী ছিলেন। তিনি বিদেশে বসবাসকারী ভারতীয়দের ভারতের স্বাধীনতা আন্দোলনে যোগদান করার জন্য প্রেরণা ও উৎসাহিত  করেছিলেন ।  এরজন্য তিনি আমেরিকায় গিয়ে গদর পার্টীরhttp://www.indianpost.com/viewstamp.php/Serial%20Number/1231/LALA%20HARDAYAL স্থাপন করেন। তিনি প্রবাসী ভারতীয়দের মধ্যে দেশভক্তির অনুভব জাগান যা পরবর্তি সময়ে গভীর হয়ে উঠে। কাকোরী কাণ্ডের পর ১৯২৭ সনের মে মাসে লালা হর দয়ালকে ভারতে ফিরে আনার প্রচেষ্টা চালানো হয় যদিও এতে ব্রিটিশ সরকার অনুমতি না থাকায় প্রয়াস ব্যর্থ হয় । কিন্তু ১৯৩৮ সনে তাকে ভারতে আনার পুনরায় চেষ্টা করলে ব্রিটিশ সরকার অনুমতি দেন কিন্তু ১৯৩৯ সনের ৪ মার্চ তারিখে আমেরিকার ফিলাডেলফিয়া নামক স্থানে রহস্যময় ভাবে তার মৃত্যু হয়। জন্ম নতুন দিল্লীতে অবস্থিত গুরুদুয়ারা শীশগঞ্জের পিছনে স্থিত চীরখানা মুহল্লে লালা হর দয়াল জন্মগ্রহণ করেন।  শিক্ষা কেমব্রিজ মিশন স্কুল থেকে লালা হর দয়াল প্রাথমিক শিক্ষাগ্রহণ করেন।  তিনি সেন্ট স্টেফেন্স কলেজ থেকে সংস্কৃত বিষয়ে স্নাতক ডিগ্রী লাভ করেন। পাঞ্জাব বিশ্ববিদ্যালয় থেকে সংস্কৃত ভাষায় স্নাতকোত্তর ডিগ্রী লাভ করেন।  ইয়ঙ্গ ম্যান ইন্ডিয়া এসেসিয়েশনের স্থাপনা লালা হর দয়াল লাহোরে এম.এ.  অধ্যয়ণরত সময়ে লাহোরে যুবকের মনোরঞ্জনের জন্য একটি মাত্র ক্লাবের ব্যবস্থা ছিল। দুর্ভাগ্যবশতঃ একদিন ক্লাবের সচিবের সহিত লালার তুমুল ঝগড়া হয়। ফলে লালা ক্রোধিত হয়ে ইয়ঙ্গ ম্যান ইন্ডিয়া এসোসিয়েশন নামক ক্লাব স্থাপন করে।  লালা হর দয়াল অধ্যয়ন করা কলেজে মোহম্মদ আল্লামা ইকবাল নামক একজন অধ্যক্ষ ছিলেন যিনি দর্শনশাস্ত্র পড়াতেন। তাদের দুইজনের সহিত সুগভির মিত্রতার সম্পর্ক ছিল। লালার অনুরোধে মোহম্মদ ইকবাল এসোসিয়েশনের উৎঘাটন সমারোহে অধ্যক্ষতা করার জন্য রাজী হন। এই সমারোহ অনুষ্ঠানে ইকবাল তার প্রসিদ্ধ রচনা সারে জহাঁ সে অচ্ছা গেয়ে শুনান। পরবর্তি সময়ে এই গান ভারতের রাষ্ট্রীয় গানের মর্যদা লাভ করে। মৃত্যু লালাজীকে ভারতে ফিরিয়ে নিয়ে আসার সকল প্রয়াস প্রায় অসফল হওয়ার পর ১৯২৭ সনে তিনি ইংল্যান্ডে থেকে যাওয়ার ইচ্ছা প্রকাশ করেন। ইংল্যান্ডে তিনি ড্রাক্ট্রিন্স অফ বোধিসত্ব নামক পুস্তক রচনা করেন। লালাজী ভারতে ফিরে আসবেন কিনা এই সমন্ধে সকল ভারতীয়া নানান মন্তব্য প্রকাশ করেন। কিন্তু দুর্ভাগ্যবশতঃ ১৯৩৮ সনের ৪ মার্চ তারিখে রহস্যজনক ভাবে লালাজীর মৃত্যু হয়। লালাজীর বাল্যবন্ধু লালা হনুমন্ত সহায় মৃত্যুর আগপর্যন্ত বলেছেন যে- লালা হর দয়ালের মৃত্যু স্বাভাবিক ছিলনা, তাকে বিষ প্রয়োগ করে মারা হয়েছে। তথ্যসূত্র  বিষয়শ্রেণী:গদর পার্টি বিষয়শ্রেণী:ভারতীয় বিপ্লবী বিষয়শ্রেণী:ভারতবর্ষের স্বাধীনতা আন্দোলনের শহীদ বিষয়শ্রেণী:১৮৮৪-এ জন্ম বিষয়শ্রেণী:১৯৩৯-এ মৃত্যু বিষয়শ্রেণী:হিন্দু-জার্মান ষড়যন্ত্র বিষয়শ্রেণী:দিল্লির ব্যক্তি বিষয়শ্রেণী:ভারতের স্বাধীনতা আন্দোলন বিষয়শ্রেণী:ভারতীয় স্বাধীনতা কর্মী বিষয়শ্রেণী:ভারতীয় স্বাধীনতার বিপ্লবী আন্দোলন বিষয়শ্রেণী:দিল্লি বিশ্ববিদ্যালয়ের প্রাক্তন শিক্ষার্থী বিষয়শ্রেণী:বিশ্বের শিল্পকৌশল কর্মীদের সদস্য বিষয়শ্রেণী:মার্কিন যুক্তরাষ্ট্রে ভারতীয় অভিবাসী বিষয়শ্রেণী:ভারতীয় নাস্তিক বিষয়শ্রেণী:ভারতীয় বংশোদ্ভূত মার্কিন রাজনীতিবিদ বিষয়শ্রেণী:ভারতীয় নৈরাজ্যবাদী
নাগেশ (১৯৩৩-২০০৯; আসল নামঃ চেয়ুর কৃষ্ণ নাগেশ্বর) ভারতের একজন তামিল চলচ্চিত্র শিল্প অভিনেতা ছিলেন। ষাটের দশকে একজন কৌতুক-শিল্পী হিসেবে তার মূল চলচ্চিত্র যাত্রা শুরু হয়েছিলো। ১৯৫৮ সাল থেকে ২০০৮ সাল পর্যন্ত প্রায় ১০০০ টি চলচ্চিত্রে নাগেশ হাস্যরসাত্মক চরিত্র, মুখ্য ভূমিকা, সহ-অভিনেতা এবং খলনায়ক হিসেবে অভিনয় করেছিলেন। বর্ষীয়ান হিসেবে বিবেচিত এই অভিনেতাকে তামিলভাষী মানুষেরা আজও স্মরণ করে তার অভিনয়ের জন্য।  নাগেশের জন্ম ১৯৩৩ সালে হয়েছিলো এরকমটা তার পাসপোর্টে লেখা কিন্তু তার বিদ্যালয় জীবনের রেকর্ড বলে যে তার জন্ম ১৯৩১ সালের ৮ ফেব্রুয়ারি হয়েছিলো। তথ্যসূত্র  বহিঃসংযোগ     Veteran comedian Nagesh dead in The Hindu  বিষয়শ্রেণী:ভারতীয় চলচ্চিত্র অভিনেতা বিষয়শ্রেণী:তামিল চলচ্চিত্র অভিনেতা বিষয়শ্রেণী:২০শ শতাব্দীর ভারতীয় অভিনেতা বিষয়শ্রেণী:১৯৩৩-এ জন্ম বিষয়শ্রেণী:২০০৯-এ মৃত্যু বিষয়শ্রেণী:ভারতীয় কৌতুকাভিনেতা বিষয়শ্রেণী:তামিল কৌতুকাভিনয়শিল্পী বিষয়শ্রেণী:তেলুগু কৌতুকাভিনয়শিল্পী বিষয়শ্রেণী:হিন্দি চলচ্চিত্র অভিনেতা বিষয়শ্রেণী:কন্নড় চলচ্চিত্র অভিনেতা বিষয়শ্রেণী:২১শ শতাব্দীর ভারতীয় অভিনেতা বিষয়শ্রেণী:১৯৩০-এর দশকে জন্ম বিষয়শ্রেণী:মালয়ালম চলচ্চিত্র অভিনেতা বিষয়শ্রেণী:শ্রেষ্ঠ পার্শ্ব অভিনেতা বিভাগে জাতীয় চলচ্চিত্র পুরস্কার (ভারত) বিজয়ী বিষয়শ্রেণী:তামিলনাড়ু রাজ্য চলচ্চিত্র পুরস্কার বিজয়ী বিষয়শ্রেণী:তেলুগু চলচ্চিত্র অভিনেতা বিষয়শ্রেণী:২০শ শতাব্দীর কৌতুকাভিনয়শিল্পী বিষয়শ্রেণী:মধ্ব ব্রাহ্মণ
জাওয়াথা মসজিদ (আরবি: مَسْجِد جَوَاثَا ), সৌদি আরবের হাফুফের উত্তর-পূর্বে প্রায় ১২ কিমি (৭.৫ মাইল) উত্তর-কিলাবিয়াহ গ্রামে অবস্থিত। এটি পূর্ব আরবে নির্মিত প্রাচীনতম মসজিদ এবং মূল কাঠামোর বেশিরভাগ ধ্বংসাবশেষ ছিল। তবুও, একঅংশ এখনও প্রার্থনার জন্য ব্যবহৃত হয়।  আরও দেখুন  সৌদি আরবের মসজিদের তালিকা  তথ্যসূত্র  বিষয়শ্রেণী:ইসলামি স্থাপত্য বিষয়শ্রেণী:সৌদি আরবের মসজিদ বিষয়শ্রেণী:৭ম শতাব্দীর মসজিদ বিষয়শ্রেণী:সৌদি আরবের ইতিহাস বিষয়শ্রেণী:৬২৯-এ সম্পন্ন মসজিদ
১৯৯১ সালে কলকাতার বাংলা ভাষা চলচ্চিত্র ইন্ডাস্ট্রি প্রযোজিত বাংলা চলচ্চিত্রসমূহের একটি তালিকা।  সর্বোচ্চ আয়ের চলচ্চিত্র  শ্রেষ্ঠ দশটি চলচ্চিত্র  সমালোচকদের প্রসংশিত চলচ্চিত্র   চলচ্চিত্রসমূহ  নাম পরিচালক ভূমিকায় ধরন মুক্তির তারিখঅমর সাথী সলিল দত্ত  শতাব্দী রায়, রবি ঘোষ রোমান্স চলচ্চিত্র অভাগিনী বাবলু সমাদ্দার রঞ্জিত মল্লিক, সৌমিত্র চট্টোপাধ্যায়  রোমান্স চলচ্চিত্র   তথ্যসূত্র  বহিঃসংযোগ  Tollywood films of 1991 at the Internet Movie Database  বিষয়শ্রেণী:পশ্চিমবঙ্গের চলচ্চিত্র বিষয়শ্রেণী:বছর অনুযায়ী বাংলা চলচ্চিত্রের তালিকা বিষয়শ্রেণী:১৯৯১-এর চলচ্চিত্র
এডউইন আর্থার ম্যাক্সওয়েল (১২ জানুয়ারী ১৯০৭ - ২৭ আগস্ট ১৯৮৭) ছিলেন একজন স্কটীয় গণিতবিদ।   জন্ম   ম্যাক্সওয়েল ১৯০৭ সালের ১২ জানুয়ারি স্কটল্যান্ডে জন্মগ্রহণ করেন।  শিক্ষা ও কর্মজীবন   ম্যাক্সওয়েল কেমব্রিজ বিশ্ববিদ্যালয় হতে পিএইচডি ডিগ্রি অর্জন করেন। তার  ডক্টরেট তত্ত্বাবধায়ক ছিলেন হেনরি ফ্রেডরিক বেকার। পিএইচডি ডিগ্রি লাভের পর তিনি উক্ত বিশ্ববিদ্যালয়ে অধ্যাপনা করেছিলেন। এখানের তিনি তার কর্মজীবনের বেশিরভাগ সময় অতিবাহিত করেছিলেন।  ম্যাক্সওয়েল মৌলিক গবেষণাতে কম অবদান রাখলেও, তার প্রধান অবদান ছিল গাণিতিক শিক্ষার ক্ষেত্রে। তার এক্ষেত্রে অনেক অবদানের একটি হলো "ফল্যাসিজ ইন ম্যাথমেটিক্স"। এটি ১৯৫৯ সালে প্রকাশিত হয়। এছাড়া ম্যাক্সওয়েল ১৯৬০ সালে ১ বছরের গণিত সমিতির সভাপতি নির্বাচিত হয়েছিলেন।   মৃত্যু   ম্যাক্সওয়েল ১৯৮৭ সালের  ২৭ আগস্ট মারা যান। তাকে কেমব্রিজের অ্যাসেনশন সমাধিস্থলের প্যারিশে সমাহিত করা হয়।   তথ্যসূত্র    বহিঃসংযোগ   বিষয়শ্রেণী:১৯০৭-এ জন্ম বিষয়শ্রেণী:১৯৮৭-এ মৃত্যু বিষয়শ্রেণী:স্কটীয় গণিতবিদ
রোল্যান্ড বয়েস (১২ ফেব্রুয়ারি ১৯৩৭ - ১৬ জুন ২০০৬) ছিলেন একজন ব্রিটিশ লেবার পার্টির রাজনীতিবিদ, অপেশাদার ফটোগ্রাফার এবং অবসর গ্রহণের সময় আলঝাইমার রোগ নিয়ে গবেষণার জন্য তহবিল সংগ্রহকারী।   রাজনৈতিক জীবন  বয়েস ২০ বছর বয়সে লেবার পার্টিতে যোগদানের মাধ্যমে তার রাজনৈতিক জীবন শুরু করেন। তিনি ১৯৭৩ সাল থেকে ইজিংটন জেলা কাউন্সিল এবং তারপর পিটারলি টাউন কাউন্সিলের স্থানীয় কাউন্সিলর হিসেবে দায়িত্ব পালন করেন। তিনি ১৯৭৯ থেকে ১৯৮৪ সাল পর্যন্ত ডারহামের এমপি নির্বাচিত হয়েছিলেন। ১৯৮৩ সালের সাধারণ নির্বাচনে তিনি জেনারেল, মিউনিসিপ্যাল এবং বয়লারমেকার্স ইউনিয়নের পৃষ্ঠপোষকতায় নির্বাচিত হন এবং হাউটন-লে-স্প্রিং এমপি টম উরউইনের স্থলাভিষিক্ত হন নতুন হাউটন এবং ওয়াশিংটন আসনের সংসদ সদস্য হিসেবে। একজন স্পষ্টবাদী বামপন্থী, তিনি সিএনডি- র সদস্য ছিলেন এবং গ্রিনহ্যাম কমনে গতিনিয়ন্ত্রিত ক্ষেপণাস্ত্রের বিরুদ্ধে বিক্ষোভকারীদের সমর্থন করেছিলেন।  পার্লামেন্টে, তিনি ট্রিবিউন গ্রুপ এবং ক্যাম্পেইন গ্রুপে যোগ দিয়েছিলেন এবং তার আসন থেকে ইয়র্কশায়ারের বিস্তৃত উচ্চারণে উচ্চস্বরে ইন্টারজেকশনের জন্য বিখ্যাত ছিলেন। তা সত্ত্বেও, তিনি শীঘ্রই নীল কিনকের অধীনে ১৯৮৫ থেকে ১৯৮৮ সাল পর্যন্ত পরিবেশ এবং ১৯৮৮ থেকে ১৯৯২ সাল পর্যন্ত প্রতিরক্ষার একজন ফ্রন্টবেঞ্চ মুখপাত্র হয়ে ওঠেন। জন স্মিথ লেবার পার্টির নেতা হওয়ার পর তিনি তার ফ্রন্ট-বেঞ্চের পদ হারান, কিন্তু তারপর সিলেক্ট কমিটিতে, ১৯৯২ থেকে ১৯৯৪ সাল পর্যন্ত পরিবেশ বিষয়ক এবং ১৯৯৪ থেকে ১৯৯৭ সাল পর্যন্ত জাতীয় ঐতিহ্য বিষয়ক দায়িত্ব পালন করেন। একজন আগ্রহী আলোকচিত্রী হিসেবে, তিনি ১৯৯০ সালে "পিপল ইন পার্লামেন্ট" নামে একটি বই প্রকাশ করেন, যেখানে এমপিদের সাদা-কালো ছবি ছিল। তিনি হার্টলপুল ইউনাইটেডের পরিচালনা পর্ষদের সদস্যও ছিলেন।   তথ্যসূত্র    বহিঃসংযোগ    Alzheimer's Research Trust  বিষয়শ্রেণী:ইংল্যান্ডের ইউরোপীয় সংসদ সদস্য ১৯৭৯-১৯৮৪ বিষয়শ্রেণী:শ্রমিক দল (যুক্তরাজ্য) এর ইউরোপীয় সংসদ সদস্য বিষয়শ্রেণী:কাউন্টি ডারহামের কাউন্সিলর বিষয়শ্রেণী:ব্র্যাডফোর্ড বিশ্ববিদ্যালয়ের প্রাক্তন শিক্ষার্থী বিষয়শ্রেণী:লেস্টার বিশ্ববিদ্যালয়ের প্রাক্তন শিক্ষার্থী বিষয়শ্রেণী:যুক্তরাজ্যের সংসদ সদস্য ১৯৯২-১৯৯৭ বিষয়শ্রেণী:যুক্তরাজ্যের সংসদ সদস্য ১৯৮৭-১৯৯২ বিষয়শ্রেণী:যুক্তরাজ্যের সংসদ সদস্য ১৯৮৩-১৯৮৭ বিষয়শ্রেণী:ইংল্যান্ডের নির্বাচনী এলাকা থেকে শ্রমিক দল (যুক্তরাজ্য) এর সংসদ সদস্য বিষয়শ্রেণী:২০০৬-এ মৃত্যু বিষয়শ্রেণী:১৯৩৭-এ জন্ম বিষয়শ্রেণী:ইংল্যান্ডে আলঝেইমার রোগে মৃত্যু বিষয়শ্রেণী:পেনিস্টোন গ্রামার স্কুলে শিক্ষিত ব্যক্তি
ইয়োভ সেগালোভিচ (; জন্ম ২৩ এপ্রিল ১৯৫৯) একজন ইসরায়েলি আইন প্রয়োগকারী কর্মকর্তা এবং রাজনীতিবিদ। পূর্বে লাহাভ ৪৩৩ এবং তদন্ত ও গোয়েন্দা বিভাগের প্রধান, তিনি বর্তমানে ইয়েশ আতিদের জন্য নেসেটের সদস্য।   জীবনী  সেগালোভিচ ১৯৫৯ সালে নাহুম এবং তাহিয়ার জন্মগ্রহণ করেছিলেন। তিনি তেল আবিবে বড় হয়েছেন এবং ইসরায়েলের প্রতিরক্ষা বাহিনীতে তার জাতীয় চাকরির সময় প্যারাট্রুপারস ব্রিগেডে কাজ করেছেন। তিনি পরবর্তীতে তেল আবিব বিশ্ববিদ্যালয়ে আইন অধ্যয়ন করেন এবং সিভিল গার্ডে স্বেচ্ছাসেবক হিসেবে কাজ করেন। তিনি পুলিশে যোগদান করেন এবং নেতানিয়ার তদন্ত বিভাগের প্রধান হওয়ার আগে শ্যারন অঞ্চলে একজন প্রসিকিউটর হিসেবে কাজ করেন।  সেপ্টেম্বর ২০০২ এ ইলাত এলাকার পুলিশের কমান্ডার নিযুক্ত হওয়ার আগে তিনি পরে সিনিয়র পুলিশ অফিসারদের কলেজে প্রশিক্ষক হন। আঠারো মাস পরে তিনি জাতীয় পুলিশ সদর দফতরে জাতীয় অর্থনৈতিক অপরাধ ইউনিট প্রতিষ্ঠার জন্য চলে যান। ২০০৮ সালে তিনি লাহাভ ৪৩৩ ইউনিটের প্রথম প্রধান হন, যা জাতীয় অপরাধ এবং দুর্নীতির উপর দৃষ্টি নিবদ্ধ করে। পরের বছর তিনি তদন্ত ও গোয়েন্দা বিভাগের কমান্ডার হন, এই পদটি তিনি ২০১৩ সালে অবসর নেওয়া পর্যন্ত অধিষ্ঠিত ছিলেন।ניצב בדימוס יואב סגלוביץ' מצטרף למפלגת יש עתיד Haaretz (in Hebrew). 29 May 2016  ২০১৬ সালে তিনি ইয়েশ আতিদ পার্টিতে যোগ দেন। দলটি ব্লু অ্যান্ড হোয়াইট জোটের অংশ হওয়ার পর, তাকে এপ্রিল ২০১৯ নেসেট নির্বাচনের জন্য জোটের তালিকায় ২৮তম স্থান দেওয়া হয়েছিল,2019 Blue and White list CEC এবং পরবর্তীকালে নীল এবং সাদা ৩৫টি আসন জিতেছিল বলে নেসেটে নির্বাচিত হন। তিনি সেপ্টেম্বর ২০১৯ এবং মার্চ ২০২০ এ পুনরায় নির্বাচিত হন।  ২০২০ সালের নির্বাচনের পরে, সেগালোভিচ ব্লু এবং হোয়াইট বেঞ্জামিন নেতানিয়াহুর সরকারে যোগদানের বিরোধিতা করেছিলেন। এর ফলে জোটে বিভক্তি দেখা দেয়, ইয়েশ আতিদ এবং টেলেম বিরোধী দলে বসার জন্য আলাদা হয়ে যায়। নেসেটের মেয়াদে, সেগালোভিচ সরকারী দুর্নীতির বিরুদ্ধে লড়াইয়ের লবি এবং আরব সোসাইটিতে সহিংসতা মোকাবেলার লবির সভাপতি হিসাবে দায়িত্ব পালন করেছিলেন।Yoav Segalovitz: Knesset activities Knesset  সেগালোভিচ ডরিটের সাথে বিবাহিত; দম্পতির তিনটি সন্তান রয়েছে।   তথ্যসূত্র    বহিঃসংযোগ     বিষয়শ্রেণী:ইয়েশ আতিদের রাজনীতিবিদ বিষয়শ্রেণী:তেল আবিব বিশ্ববিদ্যালয়ের প্রাক্তন শিক্ষার্থী বিষয়শ্রেণী:তেল আবিবের ব্যক্তি বিষয়শ্রেণী:নেসেটের সদস্য ২০২২-২০২৬ বিষয়শ্রেণী:নেসেটের সদস্য ২০২১-২০২২ বিষয়শ্রেণী:নেসেটের সদস্য ২০২০-২০২১ বিষয়শ্রেণী:নেসেটের সদস্য ২০১৯-২০২০ বিষয়শ্রেণী:নেসেটের সদস্য ২০১৯ বিষয়শ্রেণী:ইহুদি ইসরায়েলি রাজনীতিবিদ বিষয়শ্রেণী:ইসরায়েলের উপমন্ত্রী বিষয়শ্রেণী:নীল এবং সাদা (রাজনৈতিক জোট) এর রাজনীতিবিদ বিষয়শ্রেণী:জীবিত ব্যক্তি বিষয়শ্রেণী:১৯৫৯-এ জন্ম
কালশোলমেন বাতিঘর () নরওয়ের নর্ডল্যান্ড কাউন্টির মেলোয় পৌরসভার একটি উপকূলীয় বাতিঘর। এটি কালশোলমেনের একটি ছোট দ্বীপে অবস্থিত। এটি স্টট (Støtt) গ্রাম হতে প্রায়  পশ্চিমে এবং বলগা গ্রামের  উত্তর-পশ্চিমে অবস্থিত।   ইতিহাস  বাতিঘরটি প্রথম ১৯১৬ সালে টেনহোলমেন দ্বীপে প্রতিষ্ঠিত হয়েছিল, কিন্তু ১৯১৭ সালে একটি ঝড়ের কারণে এটি ধ্বংস হয়ে যায়। ১৯১৯ সালে বাতিঘরটি প্রাথমিক অবস্থান হতে পূর্ব দিকে কালশোলমেন দ্বীপে পুনর্নির্মিত হয়। ১৯৯৩ সাল হতে এটি স্বয়ংক্রিয় ছিল।    ভবন ও বাতি  বাতিঘরের সাদা টাওয়ার উচ্চতায়  লম্বা। সাদা টাওয়ারের উপরে স্থাপিত বাতি সমুদ্রপৃষ্ঠে হতে  উঁচুতে অবস্থিত। বাতিঘর হতে ২৮,৮০০ ক্যান্ডেলা আলো  দূর হতে দেখা যায় । এটির আলো সাদা, লাল বা সবুজ (দিকনির্দেশের উপর নির্ভর করে) প্রতি ৮ সেকেন্ডে দুবার ঘুরে আসে।   তথ্যসূত্র    বহিঃসংযোগ    Norsk Fyrhistorisk Forening   কালশোলমেন বাতিঘরের ছবি  বিষয়শ্রেণী:উইকিউপাত্তে ওএসএম সম্পর্ক আইডি ছাড়া তথ্যছক মানচিত্রের কাঠামো বিষয়শ্রেণী:নর্ডল্যান্ডের বাতিঘর বিষয়শ্রেণী:১৯১৬-এ সম্পন্ন বাতিঘর বিষয়শ্রেণী:১৯১৯-এ সম্পন্ন বাতিঘর
সামষ্টিক অর্থনীতি এবং আন্তর্জাতিক অর্থব্যবস্থায় মূলধন হিসাব হল বিনিময় ভারসাম্যের দুইটি প্রাথমিক উপাদানের একটি; অপরটি হচ্ছে চলতি হিসাব। চলতি হিসাবে একটি দেশের নিট আয় প্রতিফলিত হয়, অন্যদিকে মূলধন হিসাবে একটি দেশের নিট সম্পত্তিতে পরিবর্তন প্রতিফলিত হয়।  মূলধন হিসাবে উদ্বৃত্ত মানে বাইরে থেকে দেশের অভ্যন্তরে অর্থ আসছে; কিন্তু এই অর্থপ্রবাহ চলতি হিসাবের মতো আয় থেকে আসে না, বরঞ্চ এটি আসে বৈদেশিক ঋণ বা সম্পদ বিক্রি থেকে। মূলধন হিসাবের ঘাটতি নির্দেশ করে দেশ থেকে বাইরে অর্থ চলে যাচ্ছে, তবে এটি দ্বারা এটিও বোঝা যায় যে দেশটির বৈদেশিক সম্পদের বৃদ্ধি ঘটছে।  “মূলধন হিসাব” নামটি আন্তর্জাতিক মুদ্রা তহবিল (আইএমএফ) ও এর সাথে সংশ্লিষ্ট প্রতিষ্ঠান সমূহ কিছুটা ক্ষুদ্রতর অর্থে ব্যবহার করে । বাদবাকি বিশ্বে যা মূলধন হিসাব নামে পরিচিত, তাকে আন্তর্জাতিক মুদ্রা তহবিল আবার দুটি প্রধান অংশে বিভক্ত করেঃ আর্থিক হিসাব এবং মূলধন হিসাব, যার মধ্যে বেশিরভাগ লেনদেনই আর্থিক হিসাবের মধ্যে লিপিবদ্ধ করা হয় ।   সামষ্টিক অর্থনীতিতে মূলধন হিসাব  সাধারণভাবে:  একে ভাগ করলে পাই:   তথ্যসূত্র   বিষয়শ্রেণী:অর্থসংস্থান বিষয়শ্রেণী:অর্থনীতি বিষয়শ্রেণী:আন্তর্জাতিক সামষ্টিক অর্থনীতি বিষয়শ্রেণী:আন্তর্জাতিক বাণিজ্য
লিবার্টি টাইমস একটি জাতীয় সংবাদপত্র যা তাইওয়ানে চিরাচরিত চরিত্রে প্রকাশিত হয়। লিন রং-সান প্রতিষ্ঠিত এটি লিবার্টি টাইমস গ্রুপ দ্বারা প্রকাশিত হয়, এটি ইংরেজি ভাষার সংবাদপত্র তাইপেই টাইমসও প্রকাশ করে। ১৯৮৭ সালে বর্তমান নামটি গ্রহণের আগে পত্রিকাটি প্রথম লিবার্টি ডেইলি হিসাবে ১৭ এপ্রিল ১৯৮০ এ প্রকাশিত হয়েছিল।  ডান|থাম্ব|300x300পিক্সেল| তাইপেই সিটিতে লিবার্টি টাইমস বিল্ডিং।  এটি তাইওয়ানের চারটি প্রধান সংবাদপত্রের মধ্যে একটি, অন্য তিনটি হ'ল অ্যাপল ডেইলি, চায়না টাইমস এবং ইউনাইটেড ডেইলি নিউজ। ইউনাইটেড ডেইলি নিউজের  সম্পাদকীয় লাইন একীকরণকে সমর্থন করে, তবে লিবার্টি টাইমসের রাজনৈতিক অবস্থান স্বাধীনতার পক্ষে প্যান গ্রিনকে সমর্থন করে।    পুরস্কার   বছর  দ্বারা ভূষিত  বিভাগ  পুরস্কার প্রকার  শিরোনাম  সাংবাদিক  তথ্যসূত্র  ২০১০  এশিয়া ইন পাবলিশার্স সোসাইটি (এসওপিএ)   পরিবেশ সম্পর্কে রিপোর্টিংয়ে দক্ষতা  শ্রেষ্ঠত্বের জন্য পুরস্কার  煙囪裡的秘密-台灣六輕麥寮高罹癌率大追蹤 劉力仁,林國賢,謝文華,王昶閔    ২০১০  তাইপেই সাংবাদিক সমিতির সোশ্যাল ব্রাইট সাইড রিপোর্টিং অ্যাওয়ার্ডস (এসবিএসআরএ)  মুদ্রিত সংবাদপত্রগুলি (平面 新聞 報紙 類 獎項)  পুরস্কার  菜販捐圖書館,續攢千萬助貧  黃明堂      তথ্যসূত্র    বহিঃসংযোগ       বিষয়শ্রেণী:তাইওয়ানের সংবাদপত্র বিষয়শ্রেণী:চীনা ভাষার লেখা থাকা নিবন্ধ
দেওমালি () ভারতের অরুণাচল প্রদেশ রাজ্যের টিরাপ জেলার একটি শহর।   জনসংখ্যার উপাত্ত  ভারতের ২০০১ সালের আদমশুমারি অনুসারে দেওমালি শহরের জনসংখ্যা হল ৬০৬০ জন। এর মধ্যে পুরুষ ৫৩% এবং নারী ৪৭%।  এখানে সাক্ষরতার হার ৬২%। পুরুষদের মধ্যে সাক্ষরতার হার ৬৯% এবং নারীদের মধ্যে এই হার ৫৫%। সারা ভারতের সাক্ষরতার হার ৫৯.৫%, তার চাইতে দেওমালি এর সাক্ষরতার হার বেশি।  এই শহরের জনসংখ্যার ১৭% হল ৬ বছর বা তার কম বয়সী।   তথ্যসূত্র   বিষয়শ্রেণী:অরুণাচল প্রদেশের শহর ও নগর বিষয়শ্রেণী:তিরপ জেলা বিষয়শ্রেণী:ভারতীয় রাজ্য বা কেন্দ্রশাসিত অঞ্চলের সর্বোচ্চ বিন্দু
ব্যবহার  Add  to the top to the article in question. If the problem only related to one section, add  to the top of the section.  This template adds tagged articles to :বিষয়শ্রেণী:Articles containing how-to sections and to a dated subcategory of :বিষয়শ্রেণী:নিবন্ধ যার পরিষ্করণ প্রয়োজন.   This template is a self-reference.  Please do not subst: this template.   আরও দেখুন  Wikipedia:Template messages/Cleanup , the how-to message box for Wikipedia space.  বিষয়শ্রেণী:ট্রান্সউইকি টেমপ্লেট বিষয়শ্রেণী:পরিষ্করণ টেমপ্লেট বিষয়শ্রেণী:উইকিঅভিধান টেমপ্লেট
50px উইকিপ্রকল্প চলচ্চিত্র সাধারণ তথ্য () মূল প্রকল্প পাতা [ +] talk → আলোচনা নীতিমালা আলাপ → মাল্টিমিডিয়া আলাপ → নামকরণের নীতিমালা আলাপ → অনুলিপি সম্পাদনা আলাপ উল্লেখযোগ্যতা আলাপ ঘোষণা ও উন্মুক্ত কাজ আলাপ → Article alerts → পরিষ্কারকরণ তালিকা → নতুন নিবন্ধ আলাপ → অপসারণের প্রস্তাবনা আলাপ → জনপ্রিয় পাতাসমূহ (this month)  → অনুরোধ আলাপ কেন্দ্রবিন্দু আলাপ চলচ্চিত্র প্রবেশদ্বার আলাপ কথাসাহিত্য নোটিশবোর্ড আলাপ প্রকল্প সংগঠন সমন্বয়কারী আলাপ অংশগ্রহণকারী আলাপ প্রকল্প ব্যানার আলাপ প্রকল্প বিষয়শ্রেণী আলাপ বিভাগ মূল্যায়ন আলাপ → B-Class → নির্দেশনা বিষয়শ্রেণীকরণ আলাপ মূল আলাপ প্রচার আলাপ সম্পদ আলাপ পর্যালোচনা আলাপ কেন্দ্রবিন্দু আলাপ → কেন্দ্রবিন্দু পরিষ্কারকরণ তালিকা বিষয়াবলি কর্মশালা আলাপ Task forces সাধারণ বিষয়াবলি চলচ্চিত্র পুরস্কার আলাপ চলচ্চিত্র উৎসব আলাপ চলচ্চিত্র নির্মাণ আলাপ নির্বাক চলচ্চিত্র আলাপ ধরণ অ্যানিমেটেড চলচ্চিত্র আলাপ খ্রিস্টান চলচ্চিত্র আলাপ কমিক বই চলচ্চিত্র আলাপ প্রামাণ্য চলচ্চিত্র আলাপ যুদ্ধভিত্তিক চলচ্চিত্র আলাপ Avant-garde and experimental films আলাপ জাতীয় ও আঞ্চলিক অস্ট্রেলীয় চলচ্চিত্র আলাপ আর্জেন্টিনীয় চলচ্চিত্র আলাপ ইতালীয় চলচ্চিত্র আলাপ কানাডীয় আলাপ কোরীয় চলচ্চিত্র আলাপ চৈনিক চলচ্চিত্র আলাপ জাপানি চলচ্চিত্র আলাপ জার্মান চলচ্চিত্র আলাপ নর্ডিক চলচ্চিত্র আলাপ নিউজিল্যান্ডীয় চলচ্চিত্র আলাপ পাকিস্তানি চলচ্চিত্র আলাপ পার্সি চলচ্চিত্র আলাপ ফরাসি চলচ্চিত্র আলাপ বাংলাদেশী চলচ্চিত্র আলাপ বাল্টিক চলচ্চিত্র আলাপ ব্রিটিশ চলচ্চিত্র আলাপ ভারতীয় চলচ্চিত্র আলাপ ভেনেজুয়েলীয় চলচ্চিত্র আলাপ মার্কিন চলচ্চিত্র আলাপ মেক্সিকীয় চলচ্চিত্র আলাপ দক্ষিণ-পূর্ব এশীয় চলচ্চিত্র আলাপ সোভিয়েত ও সোভিয়েত-উত্তর চলচ্চিত্র আলাপ স্পেনীয় চলচ্চিত্র আলাপ টেমপ্লেট ব্যানার DVD citation DVD liner notes citation তথ্যছক গল্প পরিষ্কারকরণ অসম্পূর্ণ ব্যবহারকারী বাক্স
থাম্ব|কভুর কুঞ্জুমন কভুর কুঞ্জুমন বিপ্লবী সমাজতন্ত্রী দল (লেনিনবাদী) দলের প্রার্থী হিসাবে ১৫তম কেরল বিধানসভায় কোল্লাম জেলার কুন্নাথুর আসনের প্রতিনিধিত্ব করা সদস্য। কুঞ্জুমন ২০০১ সাল থেকে কুন্নাথুর আসন থেকে পাঁচবার জিতেছেন।    তথ্যসূত্র   বিষয়শ্রেণী:১৯৬৮-এ জন্ম বিষয়শ্রেণী:জীবিত ব্যক্তি বিষয়শ্রেণী:বিপ্লবী সমাজতন্ত্রী দল (ভারত) এর রাজনীতিবিদ বিষয়শ্রেণী:কেরল বিধানসভার সদস্য ২০০১-২০০৬ বিষয়শ্রেণী:কেরল বিধানসভার সদস্য ২০০৬-২০১১ বিষয়শ্রেণী:কেরল বিধানসভার সদস্য ২০১১-২০১৬ বিষয়শ্রেণী:কেরল বিধানসভার সদস্য ২০১৬-২০২১ বিষয়শ্রেণী:কালিকট জেলার ব্যক্তি
মুইচিয়া হাঙ্গর (বৈজ্ঞানিক নাম:Chiloscyllium griseum) () হচ্ছে Hemiscylliidae পরিবারের এক প্রজাতির হাঙ্গর। বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের রক্ষিত বন্যপ্রাণীর তালিকার তফসিল ১ অনুযায়ী এ প্রজাতিটি সংরক্ষিত।বাংলাদেশ গেজেট, অতিরিক্ত, জুলাই ১০, ২০১২, গণপ্রজাতন্ত্রী বাংলাদেশ সরকার, পৃষ্ঠা- ১১৮৫০০  আরও দেখুন  বাংলাদেশের মাছের তালিকা  তথ্যসূত্র  বিষয়শ্রেণী:বাংলাদেশের মাছ বিষয়শ্রেণী:ভারতের মাছ বিষয়শ্রেণী:মিয়ানমারের মাছ বিষয়শ্রেণী:চীনের মাছ